Kõigepealt valmistasin rullbiskviidi. Selleks vahustasin munad suhkruga tugevaks vahuks. Seejärel sõelusin hulka ja segasin ettevaatlikult juurde omavahel segatud kuivained. Valasin taina küpsetuspaberiga kaetud plaadile ja küpsetasin 220-kraadises ahjus umbes 8 minutit (NB! Esimese 5 minuti jooksul ei tohi ahjuust avada, muidu vajub biskviit kokku). Kallutasin valmis biskviidi lauale suhkruga ülepuistatud küpsetuspaberile ja tõmbasin paberi biskviidi küljest ära. Segasin kohupiima moosiga,  määrisin jahtunud põhjale ja keerasin biskviidi rulli.